Město Kamjenc intensiwnje pruwuje, hač hodźi so teren při halowej kupjeli za to wužiwać, tam kupjel pod hołym njebjom twarić. Woprawdźe nowa wšak tale ideja njeje.
Kamjenc (UM/SN). Město Kamjenc chce sej móžnosć wobchować, halowu kupjel na Macherowej z wonkownymi připrawami rozšěrić. Tole wuchadźa z naćiska twarskeho plana za sewjerny dźěl zarjadniskeho centruma. Srjedźo- abo dołhodobnje móžne rozšěrjenje móhło „łuki za hrajkanje, dźěćacy basenk, sawnowu krajinu a přidatne parkowanišća wopřijeć“, w naćisku rěka. Na druhim městnje je samo wo kupjeli pod hołym njebjom rěč. Wuchadźišćo je „přeće mnohich Kamjenčanow, z kupjelu wólnočasny poskitk w měsće wudospołnić“.
szl_Latn szl_Latn